title: Tri Bleiz Die
text: Tri Bleiz Die zo ur strollad punk hag a gan e brezhoneg hepken. Savet eo bet e 1998 e Naoned ha divodet eo bet e 2006. Implijout a raent binviji hengounel (bombard, fleütenn, violoñs) mesket gant binviji punk-rock (gitar tredan, gitar boud tredan, taboulinoù). Ar brasañ niver eus an testennoù a zo skrivet ganto.
  
  Dibabet o deus e izili paouez da seniñ gant ar strollad goude ur sonadeg diwezhañ d'an 21 a viz Here 2006. Ur sonadeg dreist-ordinal e oa bet. Pedet e oa bet Les Baragouineurs ha Gweltaz Adeux (eus ar strollad EV), evit ar re bennañ, en MJC karter an Doulon (Naoned).
  
  Goude ar sonadeg diwezhañ-se ez eo en em gavet ar strollad a-gevret adarre evit sonadegoù ispisial. Da gentañ unan e Run ar Puñs e Kastellin d'ar 27 a viz Here 2007. Div sonadeg all o deus graet e 2009, d'ar 17 a viz Mae evit an Alien Fest ha d'an 20 a viz Mae evit al Live Factory e Naoned.
  
  Izili
  Setu amañ roll e izili da vare an disparti :
   Gitar, kan : Stefan (Stéphane Guérois)
   Gitar : Loran (Laurent Moulin)
   Gitar boud : Squale (Pascal Bossis)
   Tamboulinoù : Gaino (Gwenolé Michenaud)
   Violin : Florian Herry
  
  Izili kozh all e oa : 
   Vivien Janneau - gitar boud, kan (1998-1999)
  Antoine Blaudeau - gitar boud (1999-2001)
   Gwénolé Michenaud (Gaino) - taboulinoù (2001-2006)
  
  Pladennoù
  Peder fladenn zo bet savet gant ar strollad.
  
  Disuj (1999)
  Dalc'homp mat ! (2001).
  Arabat dekoniñ memestra e (2003).
  Milendall (albom) e (2005).
  
  Graet o deus paotred Tri Bleiz Die muioc'h eget 200 sonadeg e Breizh met ivez e Bro-C'hall hag e Belgia.
  
  Videoioù
  Kavout a reer videoioù eus ar strollad war Youtube:
  Bro gozh ma zadoù
  War Bon An Naoned
  Abadenn er Republik Tchek
  Les rockeurs ont du coeur
  Ha re all c'hoazh
  
  Liammoù diavaez
  Lec'hienn internet kozh ar strollad 
  O fajenn war Myspace
  
  Strolladoù sonerien Breizh
  Rock brezhonek
  Tri Bleiz Die